***Приложение № 1***

**ТЕХНИЧЕСКА СПЕЦИФИКАЦИЯ**

1. **ОБЩИ ИЗИКВАНИЯ КЪМ ПРЕДЛАГАНИТЕ ЛЕКАРСТВЕНИ ПРОДУКТИ**

Лекарствените продукти следва да бъдат включени в Позитивния лекарствен списък, актуален към датата на подаване на офертата.

Лекарствените продукти следва да бъдат включени в лекарствена листа, покривана от обществен фонд на поне три от посочените страни в чл. 5, т. 2 от Наредба №34 от 25 ноември 2005 г. за реда за заплащане от републиканския бюджет на лечението на българските граждани за заболявания, извън обхвата на задължителното здравно осигуряване. Срокът на годност на предлаганите лекарствени продукти следва да бъде не по-малък от 60 /шестдесет/ на сто от обявения от производителя към датата на всяка доставка

1. **МИНИМАЛНИ ТЕХНИЧЕСКИ ИЗИСКВАНИЯ И КОЛИЧЕСТВА**

Предмет на възлагане на настоящата поръчка е “Доставка на лекарствени продукти, отпускани по реда на Наредба 34/25.11.2005 г. за реда за заплащане от републиканския бюджет за лечението на български граждани за заболявания извън обхвата на задължителното здравно осигуряване, за лечение на пациенти със СПИН, туберкулоза, психични и поведенчески разстройства, дължащи се на употреба на опиоиди, синдром на зависимост за 2014 г.“, при следните технически спецификации и количества:

|  |  |  |  |  |  |  |  |
| --- | --- | --- | --- | --- | --- | --- | --- |
| **№ по ред** | **АТС код** | **Международно непатентно наименование** | **Лекарствена форма** | **Мярка** | **Максимална стойност по чл. 7 от Наредба № 34/2005 г.** | **Количество до** | **МКБ код** |
| 26 | J04AC01 | ISONIAZID | парентерална форма | mg | **0,023120** | **75 000** | от A15 до A19; B90 |
| 28 | J04AK01 | PYRAZINAMIDE | перорална форма | mg | **0,000391** | **391 050 000** | от A15 до A19; B90 |

Всички количества, посочени в спецификацията, са „количества до”, т.е. Възложителят не е длъжен да заяви за доставка цялото договорено количество, а има право да заявява количества съгласно действителните си нужди, но не повече от договореното.

**Срок на изпълнение на договора до 28.02.2015 г.**

**Срок и начин на изпълнение на доставката:**

***Туберкулоза***

Всяка отделна доставка, предмет на настоящия договор, следва да бъде доставена в срок до 10 (десет) работни дни след получаване на заявката-разпределение от Възложителя и за количествата, точно определени в заявката. Заявката-разпределение се връчва лично срещу подпис на упълномощено лице от звеното за административно обслужване или се изпраща с препоръчано писмо с обратна разписка, по факс или по електронен път при условията и по реда на Закона за електронния документ и електронния подпис.

**Място на изпълнение на поръчката:**

За място на доставяне на лекарствените продукти за лечение на туберкулоза се определят крайните получатели, съгласно **Приложение № 1а – Списък на крайните получатели на лекарствени продукти за лечение на пациенти с туберкулоза през 2014 г.**

1. **КРИТЕРИЙ ЗА ОЦЕНКА НА ОФЕРТАТА**

За всяка отделна оферта, която отговаря на изискванията на Закона за обществените поръчки и изискванията на Възложителя, посочени в настоящата документация, назначената комисия извършва класация, въз основа на критерия по чл. 37, ал. 1, т. 1 от ЗОП – „най-ниска цена”.

Минимален срок на годност.

Срок на годност на предлаганите лекарствени продукти следва да бъде не по–малък от 60 /шестдесет/ на сто от обявения от производителя към датата на всяка доставка.

1. **Размер на неустойката за неизпълнение на задълженията по договора.**

4.1. В случай на доставка на лекарствения продукт с по – кратък от договорения срок на годност, ИЗПЪЛНИТЕЛЯТдължи неустойка, както следва:

от 59,99% до 50% - 20 % върху стойността на доставката;

от 49,99% до 40% - 30 % върху стойността на доставката;

от 39,99% до 30% - 60 % върху стойността на доставката;

от 29,99% до 20% - 75 % върху стойността на доставката;

- под 20% - 90 % върху стойността на доставката.

4.2. Доставката на лекарствен продукт с остатъчен срок на годност по-малък от 30 на сто от обявения от производителя се извършва само с писмено съгласие наВЪЗЛОЖИТЕЛЯза конкретно количество, определено от него*.* Без изрично писмено съгласие на ВЪЗЛОЖИТЕЛЯстоките няма да бъдат заплащани. Искането за писмено съгласие следва да постъпи в деловодството на ВЪЗЛОЖИТЕЛЯ в срок до 3 (три) дни от получаване на заявката-разпределение.

**5. Документи за плащане.**

Заплащането на стоките по договора се извършва отложено в срок до 60 /шестдесетия/ ден, след представяне на следните документи:

1. Доставна фактура, съставена съгласно изискванията на ЗДДС и ППЗДДС – оригинал и 2 /два/ броя заверени копия;
2. Приемателно-предавателни протоколи, по образец на Министерството на здравеопазването;
3. Обобщен опис на протоколите – 3 /три/ броя;
4. Писмени заявки-разпределения, изготвени от Министерството на здравеопазването и заверени от крайните получатели;
5. Сертификат за освобождаване на всяка партида, издаден от квалифицирано лице по ЗЛПХМ – заверено от ИЗПЪЛНИТЕЛЯкопие, в превод на български език от фирма, сключила договор с Министерство на външните работи за извършване на официални преводи.

Изброените документи се представят в деловодството на Министерство на здравеопазването, класирани и прикачени в папка. В папката се прилага писмо с опис на съдържащите се в нея документи, като задължително се посочват номерата, датите и броя на приложените документи от всеки вид.

***Приложение № 1а***

**СПИСЪК НА КРАЙНИТЕ ПОЛУЧАТЕЛИ НА ЛЕКАРСТВЕНИ ПРОДУКТИ ЗА ЛЕЧЕНИЕ НА ПАЦИЕНТИ С ТУБЕРКУЛОЗА ПРЕЗ 2014 ГОДИНА**

1. Специализирана болница за активно лечение на пневмо-фтизиатрични заболявания ЕООД – гр. Благоевград
2. Специализирана болница за активно лечение на пневмо-фтизиатрични заболявания Бургас ЕООД – гр. Бургас
3. Специализирана болница за активно лечение на пневмо-фтизиатрични заболявания Варна ЕООД – гр. Варна
4. Специализирана болница за активно лечение на пневмо-фтизиатрични заболявания „Д-р Трейман” ЕООД – гр. Велико Търново
5. Многопрофилна болница за активно лечение „Света Петка” АД – гр. Видин
6. Специализирана болница за активно лечение на пневмо-фтизиатрични заболявания Враца ЕООД – гр. Враца
7. Специализирана болница за активно лечение на белодбробни болести ЕООД – гр. Габрово
8. Детска специализирана болница за долекуване и продължително лечение на белодробни болести „Царица Йоанна” ЕООД – гр. Трявна
9. Многопрофилна болница за активно лечение Добрич АД – гр. Добрич
10. Държавна психиатрична болница – село Карвуна
11. Многопрофилна болница за активно лечение „Д-р Атанас Дафовски” АД – гр. Кърджали
12. Многопрофилна болница за активно лечение „Д-р Никола Василев” АД – гр. Кюстендил
13. Многопрофилна болница за активно лечение „Св. Иван Рилски” ЕООД – гр. Дупница
14. Специализирана болница за активно лечение на лишени от свобода – гр. Ловеч
15. Специализирана болница за активно лечение на белодробни болести Троян ЕООД – гр. Троян
16. Многопрофилна болница за активно лечение „Д-р Стамен Илиев” АД – гр. Монтана
17. Специализирана болница за активно лечение на пневмо-фтизиатрични заболявания Пазарджик ЕООД – гр. Пазарджик
18. Специализирана болница за активно лечение на белодбробни болести Перник ЕООД – гр. Перник
19. Университетска многопрофилна болница за активно лечение „Д-р Георги Странски” ЕАД– гр. Плевен
20. Специализирана болница за пневмо-фтизиатрични заболявания за активно лечение „Димитър Петров Кудоглу” ЕООД – гр. Пловдив
21. Многопрофилна болница за активно лечение „Св. Иван Рилски” АД – гр. Разград
22. Специализирана болница за активно лечение на пневмо-фтизиатрични заболявания Русе ЕООД – гр. Русе
23. Многопрофилна болница за активно лечение Силистра АД – гр. Силистра
24. Многопрофилна болница за активно лечение „Д-р Иван Селимински” Сливен АД – гр. Сливен
25. Многопрофилна болница за активно лечение „Д-р Братан Шукеров” Смолян АД – гр. Смолян
26. Специализирана болница за активно лечение на белодробни болести „Св. София” ЕАД – гр. София
27. Специализирана болница за активно лечение на пневмо-фтизиатрични заболявания София област ЕООД – гр. София
28. Специализирана болница по пневмо-фтизиатрични заболявания за долекуване, продължително лечение и рехабилитация „Цар Фердинанд І” ЕООД – с. Искрец, обл. София
29. Многопрофилна болница за активно лечение Търговище АД – гр. Търговище
30. Специализирана болница за активно лечение на пневмо-фтизиатрични заболявания Стара Загора ЕООД – гр. Стара Загора
31. Специализирана болница за долекуване и продължително лечение на пневмо-фтизиатрични заболявания и рехабилитация Радунци ЕООД – с. Радунци, обл. Стара Загора
32. Многопрофилна болница за активно лечение ЕАД – гр. Омуртаг
33. Специализирана болница за активно лечение на пневмо-фтизиатрични заболявания Хасково ЕООД – гр. Хасково
34. Многопрофилна болница за активно лечение Шумен АД – гр. Шумен
35. Многопрофилна болница за активно лечение „Св. Панталеймон” АД – гр. Ямбол